สอบถามค่ะ เมื่อ กพ.ปี62 เคยฉีดวัคซีนพิษสุนัขบ้า 4 เข็ม และต่อมา วันที่ 24 และ 27 ต.ค.62 ฉีดกระตุ้นแบบ 2 เข็มเพราะโดนกระต่ายข่วน ต่อมาวันที่ 29 ต.ค. โดนแมวจรจัดกัดที่ข้อขาเข้าค่อนข้างลึกมีเลือดออก สังเกตุว่าโดนเส้นเลือดด้วยค่ะ ไปพบแพทย์ ได้ฉีดกระตุ้นให้ 1 เข็ม และบาดทะยักกระตุ้น 1 เข็ม (เคยฉีดบาดทะยักปี 55 ตอนคลอดลูก) ...อยากสอบถามคุณว่า หากแมวจรจัดนั้นเป็นพิษสุนัขบ้าจริง จะติดเชื้อพิษสุนัขบ้าไหมคะ กังวล และเครียดมากค่ะ เพราะไม่ได้ฉีดเซรุ่มให้ค่ะ ..
สวัสดีค่ะ จากคำถามเดิมและคำถามเพิ่มเติมที่กังวลว่าแพทย์ไม่ได้ฉีดเซรุ่มป้องกันให้ด้วยนั้น จากแนวทางการปฏิบัติตามองค์การอนามัยโลก หากผู้ป่วยเคยฉีดวัคซีนพิษสุนัขบ้ามาก่อนในอดีตครบแล้ว ไม่ว่าจะนานเท่าไร ก็จะยังมีภูมิคุ้มกันอยู่ในร่างกายต่ำๆ พอฉีดกระตุ้นภูมิก็จะขึ้นได้ค่อนข้างเร็ว ไม่ต้องฉีดเซรุ่มเพื่อให้ออกฤทธิ์ทันทีเข้าไปอีกค่ะ ดังนั้นจึงไม่ต้องกังวลนะคะ